# Adobe InDesign

### Fra Wikipedia, den frie encyklopædi

Du har nye beskeder (forskel fra næstsidste redigering).

Adobe InDesign er et layoutprogram fra softwarekoncernen Adobe. Programmet er afløseren for PageMaker fra samme firma og er en konkurrent til programmet QuarkExpress.

InDesign er det nyeste (2006) inden for layoutprogrammer, det rummer en lang rækkke faciliteter ud over tekstombrydning med billedplacering. Samtidig tilbydes en stor flexibilitet i forhold til andre programmer men især samspillet med Adobes øvrige programmer f.eks. Acrobat, tegneprogrammet Illustrator og billedebehandlingsprogrammet PhotoShop fungerer fremragende og giver hidtil uanede muligheder for layout.

Programmets primære funktion er at arrangere tekst, illustrationer og andre grafiske virkemidler til tryk. Der oprettes tekstfelter, som regel i spalter hvori der indsættes tekst. Typografien i disse spalter kan være forskellig og forudbestemmes, alt efter om der indgår brødtekst, manchet, mellemrubrik mm.

Tilhørende billeder kan let indsættes inde i, over eller under tekstfeltet og reguleres m.h.t. størrelse og placering, både inden for billedrammen og på arbejdsbordet. En stor brugerdefineret farvepalette giver vide muligheder for farvelægning på baggrund, objekter, tekst eller selvstændige objekter. Oprettede objekter incl. tekstbokse kan flyttes, scaleres, roteres, spejles, kopieres, strækkes, vrides, grupperes, adskilles, justeres efter hinanden, farvelægges og meget mere.

Objekter kan lægges i lag, der kan skjules eller kaldes frem, duplikeres, og tildeles individuelle egenskaber. Et system af hjælpelinjer, linealer og net kan kaldes frem til præcis placering på arbejdsbordet. Programmet giver envidere mulighed for eksport af filer til en række andre programmer, herunder Adobe GoLive, der er en webeditor, dvs. et program til fremstilling og design af hjemmesider

Programmet har en del til fælles med Adobe Illustrator, men hvor Illustrator kun kan arbejde med én side i et dokument, kan InDesign rumme flere hundrede sider, og anvendes da ofte til produktion af både bøger og magasiner.

InDesign må siges at være særdeles alsidigt, og p.gr. af det meget overskuelige menu og paletsystem, er programmet trods dets store kompleksitet ikke uoverskueligt at arbejde med.

## [redigér] Et udvalg af programmets forskellige funktionaliteter

- Tilsætning af skygger på tekst og billeder. Automatisk generering af elegante typografier. Avancerede tabelfunktoner.

- Effektiv objektorienteret formatering.

- Adobe Photoshop og Adobe PDF-lagunderstøttelse. Visning af udvalgte lag og lagsammensætninger i Photoshop-filer og lag i Adobe PDF-filer.

- Forankrede objekter, forankring af billedforklaringer, citatudtræk, marginnoter og grafik til tekst.

- Præcis kontrol af placeringen af forankrede objekter, anvendelse af figursatsindstillinger.

- Microsoft Word og RTF-understøttelse. Automatisk formatering af Microsoft Word-filer ved import ved at tilknytte Word-formater til InDesign-formater.

- Effektive teksthåndteringsfunktioner, herunder muligheden for at trække og slippe samt indsætte uden at formatere tekst, samt et integreret tekstbehandlingsværktøj for at gøre redigeringen hurtigere.

- Fleksibel XML-understøttelse, import af XML-filer med optimalkontrol, herunder samkædning til XML-indhold for lettere opdatering.

- Trykfarvestyring og kontrol af overprint og trykfarvegrænser.

## [redigér] Se også

- Desktop publishing – Adobe Systems

## [redigér] Eksterne henvisninger

- Programmets hjemmeside
- Tutorial, en vejledning
- bitsvar.dk - filmklip om hvordan man bruger indesign

| Denne it-artikel er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/d/o/Adobe_InDesign_4572.html"

Kategorier: Programmer | Kontorteknik | Påbegyndte it-artikler

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Français
- עברית
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Slovenčina
- Svenska
- Türkçe
- Українська
- 中文